[Foto’s] Krejcir steek glo wapen in oefenmasjien weg | Maroela Media
Die departement van korrektiewe dienste het Maandag bevestig dat hy ŉ ontsnappingspoging van die Tsjeggiese sakeman, Radovan Krejcir en twee ander gevangenes, gefnuik het.
Manelisi Wolela, woordvoerder van die departement, het gesê die drie het uit die Zonderwater-gevangenis in Cullinan buite Pretoria probeer ontsnap. Wolela het gesê die departement stel ondersoek in of enige beamptes by die ontsnappingspoging betrokke was.
Volgens Wolela is ŉ klopjag Saterdag op verskeie selle in die gevangenis gedoen en beslag is gelê op selfone, ŉ mes, skokapparate en uniforms van die departement, sowel as ŉ vuurwapen en ammunisie.
Lt.genl. Solomon Makgale, nasionale polisiewoordvoerder, het intussen gesê luukse voertuie het reeds gereed gestaan om Krejcir na ŉ helikopter te neem waarmee hy sou landuit vlug. Volgens Makgale is beslag gelê op ‘n 9mm-pistool, wat glo aan iemand behoort het wat reeds in 1999 oorlede is.
Makgale het gesê die vuurwapen en vier selfone was in ŉ oefenmasjien versteek. Volgens hom is ook op ŉ skroewedraaier beslag gelê wat gebruik is om die oefenmasjien uitmekaar te haal en die wapen te versteek. Makgale het gesê vier selfone is ook in die oefenmasjien versteek.
Hierdie man is n gebore misdadiger. Hy moet permanent, dag en nag in boeie wees. Tog heel duidelik in die binnekring is daar medepligdes.
Ek wonder net of die mense in die karre ook gearrester is
Wonder nie oor die soort goed nie. Dis SA
Die soort krimineel moet proffessioneel hanteer word, maar hy het ook menseregte wat bekangriker is. Shame
‘n Mens hoor dikwels dat daar soveel bendes in die tronke is en dat hulle soveel beheer buite die tronke uitvoer. Wie regeer nou eintlik die land, politici of tronk bendes? Hier het ons ‘n voorbeeld daarvan dat enigiets in die tronk bekom kan word, is dit werklik so moeilik om dit te bekamp of het ons maar weereens te doen met ‘n onwilligheid en mense met ‘n onvermoeë wat in sleutel posisies aangestel is? Of is die mense in sleutel posisies deel van die bendes?
Ongelukkig speel menslike gierigheid (beamptes wat omgekoop kan word) en die aanloklikheid van groot somme omkoopgeld ‘n groot rol in korrupsie.
Hiedie man is baie gevaarlik dit wys jou net tot wat hy instaat is ons gaan nog baie van hom hoor . Ek hoop regtig waar ons owerhede is opgewasse om hom intoom te hou
Welgedaan vir die ouens wat dit gekeer het!
Hierdie ouens beter hoop hy vind nie uit wie het gepraat nie.
Heel moontlik is daar n beamte oorgesien vir betaaling van omkoopgeld en het op sy manier wraak geneem.